Medlemmene hadde forskjellig bakgrunn, men var stort sett etablerte kunstnere. De arbeidet også på forskjellige kanter av landet både alene og sammen med en eller flere kolleger. Mennesker var der lite av i bildene, bortsett fra hos Fredrick Varley som var utdannet som portrettmaler. Men det var først og fremst det mangslungne landskapet og årstidenes skiftende lys som ble skildret. Noen ganger var to eller flere av gruppen sammen om å male, men det ble ikke til at det dannet seg noe kunstnerkollektiv.